open-index/open-wikipedia-markdown huggingface dataset:
Stonehenge

**Stonehenge** inggih punika wangunan sané kawangun ri tatkala aab perunggu miwah Neolitikum. Wangunan punika magenah ring Amesbury wing Wiltshire, Inggris, sawatara 13 kilométér barat laut Salisbury. Wangunan puniki kadadosang situs sané pinih kasub ring jagaté. Stonehenge marupa lingkaran batu tegak sané wénten ring lingkup témbok tanah. Para arkéolog maosang indik wangunan punika kaadegang sawatara 3.000 SM ngantos 2.000 SM. Situs Stonehenge miwah wawengkonnyané karumasukang ring daftar Situs Warisan Dunia UNESCO ring warsa 1986. Stonehenge mawit sakit kruna Stoné miwah Oymak. *Stoné* sané mateges watu miwah *Henge* sané mateges lingkaran. Arkeolog negesang Stonehenge nika témbok tanah sané mawentuk lingkaran tur wénten parit ring tengahnyané.

## Pustaka
Suah

**Suah** inggih punika silih tunggil sarana sané kaanggén ngrapiang bok. Suah malakar aji kayu miwah plastik. Suah kaanggén olih anak istri miwah anak lanang. Rupan miwah warnan suahé mabina-bina. Suah kaanggén nyuahang bok mangda nénten susut.

## Pustaka
Sudan

**Sudan **inggih punika silih tunggil negari ring benoa Afrika. Negari puniki jimbarnyané 1,861,484&nbsp;km² miwah akéh kramanyané kirang langkung 40,235,000 diri.

## Pustaka
Sudan Kelod

**Sudan Kelod** inggih punika silih tunggil negari ring benoa Afrika. Negari puniki jimbarnyané 644,329&nbsp;km² miwah akeh kramanyané kirang langkung 8,260,490 diri. Ibukota nyané ringa Juba.

## Pustaka
Sukawati, Gianyar

**Sukawati** (aksara Bali: ᬲᬸᬓᬯᬢᬶ) inggih punika silih tunggil kecamatan ring kabupatén Gianyar, Provinsi Bali, Indonésia. Wawengkon kecamatan puniki linggahnyané 55,02&nbsp;km².

## Géograpi
### Wates wewidangan
Wates wewidangan kecamatan Sukawati, inggih punika:

## Pamréntahan
### Wawengkon administratip
Kecamatan Sukawati madué 12 kelurahan/désa, inggih punika:
# Batuan
# Batuan Kalér
# Batubulan
# Batubulan Kangin
# Celuk
# Guwang
# Kemenuh
# Ketéwél
# Singapadu
# Singapadu Kalér
# Singapadu Tengah
# Sukawati

## Pustaka

### Suratan Liané
*  Situs Resmi Propinsi Bali 
*  Badan Pusat Statistik Propinsi Bali
*  Situs Resmi Kabupatén Gianyar 
*  Badan Pusat Statistik Kabupatén Gianyar
*cutetan: URL dados kauahin/ilang. Yening URL nenten aktip, ngiring kaapus saking lis.*
Sulawesi Barat

**Sulawesi Barat** (aksara Bali: ᬲᬸᬮᬯᭂᬲᬶᬩᬭᬢ᭄, utawi **Sulawesi Kauh**) inggih punika silih tunggil propinsi sané wénten ring Indonésia. Propinsi puniki ibukotanyané Mamuju. Sulawesi Tenggara jimbarnyané 16.787,18&nbsp;km² akéh kramannyané kirang langkung 1.316.812 diri.

## Pamréntahan
### Gubernur Sulawesi Barat

### Déwan Perwakilan

### Wawengkon administratip

## Kesehatan
### Rumah sakit

## Seni budaya
### Museum

### Lis Tetamian Budaya Tenbenda

## Pustaka
Sulawesi Utara

**Sulawesi Utara** (aksara Bali: ᬲᬸᬮᬯᭂᬲᬶ​ᬉᬢᬭ, utawi **Sulawesi Kaja**) inggih punika silih tunggil propinsi ring Indonésia. Provinsi puniki maibukota ring Manado. Provinsi puniki jimbarnyané 13.851,64&nbsp;km². Akeh kramanyané kirang langkung 2.771.159 diri.

## Pamréntahan
### Gubernur Sulawesi Utara

### Déwan Perwakilan

### Wawengkon administratip

## Kesehatan
### Rumah sakit

## Seni budaya
### Museum

### Lis Tetamian Budaya Tenbenda

## Pustaka
Sumangka

**Sumangka**, **Semangka** utawi **tembikai** (*Citrullus lanatus*, ngranjing timun-timunan utawi Cucurbitaceae) inggih punika woh-wohan saking wewidangan gurun ring Afrika kelod. Woh-wohan puniki kantun masemeton sareng waluh (*Cucurbitaceae*), melon (*Cucumis melo*) miwah timun (*Cucumis sativus*). Semangka puniki wohnyané ageng mawarna barak. Sering pisan kaanggén jus utawi kaajeng langsung. Sumangka madué kulit sané katos, mawarna gadang.

Krama Bali ketahnyané mamula sumangka ring abian. Kulit sumangkané mawarna gadang, dagingnyané mawarna barak miwah kuning. Sumangka rasannyané manis. Ring masan panes, makéh krama sané ngajeng sumangka, sawiréh sumangka makéh madaging toya. Sumangka dados kaanggén sanganan, minakadi és campur, és buah, miwah jus. Sumangka makéh madaging biji, nanging wénten sumangka sané nénten madué biji. Makéh krama Bali mamula sumangka, lakar ajeng miwah kaadol. Tiosan punika, sumangka dados kaanggén sarana upacara minakadi ring banten.

## Pustaka
Sumatra Barat

**Sumatra Barat** (aksara Bali: ᬲᬸᬫᬢ᭄ᬭᬩᬭᬢ᭄, utawi **Sumatra Kauh**, ᬲᬸᬫᬢ᭄ᬭᬓᭁᬄ) inggih punika silih tunggil propinsi ring Indonésia. Propinsi puniki maibukota ring Padang. Provinsi puniki jimbarnyané 42.297.30 km2, akéh kramannyanné kirang langkung 4.800.000.

## Pamréntahan
### Gubernur Sumatra Barat

### Déwan Perwakilan

### Kabupatén miwah kota

## Kesehatan
### Rumah sakit

## Seni budaya
### Museum

### Lis Tetamian Budaya Tenbenda

## Pustaka

### Catetan

### Pranala jaba
Sunset Point Uluwatu

**Sunset Point Uluwatu** pinaka silih tunggil obyék wisata sané magenah ring Désa Pecatu, Kecamatan Kuta Selatan, Kabupatén Badung. Genahnyané rumasuk wewidangan propinsi Bali ring sisi kelod. Obyék puniki becik pisan mawinan pinaka wewidangan tebing pasih Uluwatu. Akéh toris saking dura negara sané ngarereh genah puniki mangda prasida nyingakin kelanguan suryané sané kelem ri tatkala sanja. Yéning jagi ngranjing tur madué genah anggén negak, patut numbas inem-ineman sané sampun kasayagayang olih dagangé drika. Obyék puniki nampek pisan, kirang langkung wantah 1 kilométér saking Pura Uluwatu.

## Pustaka
Kota Surabaya

Kota **Śūrabhaya** (ᬓᬹᬝᬰᬹᬭᬪᬬ) inggih punika ibu kota propinsi Jawa Timur, Indonésia. yéning selehin Surabaya katah kasengguh Kota Pahlawan, punika sangkaning kawéntenan sejarahnyane. Arek-arek Suroboyo (muda-mudi Surabaya) mabelapati ngruruh kemerdekaan negara Indonésia daweg nguni. Kacritayang daweg rahina sukra 9 Séptémber 1945, kapal-kapal Inggris ngulungang pakeling-pakeling saking akasa majeng ring makasami krama ring wewidangan jagat Surabaya. Pakeling punika madaging gageem sané nunasang krama pejuang Surabaya mangda nyukserahang piranti-priranti perang makasami ring tanggal 10 November 1945 pinih suwe jam 6 semeng.

Nenten ja wantah asapunika, pakeling punika madaging piteket majeng ring sira ja sané ngemademang Brigadir Jenderal Mallaby ring tanggal 30 Oktober 1945 mangda sida nyukserahang deweknyané ring wadwa Inggris. Sinah sampun ambek brangti manah Britania Raya daweg punika nedeng buncah majeng ring krama Surabaya. Nenten ja marasa takut krama bala prajurit miwah muda-mudi sajangkep wewidangan Surabaya ngawales nantang mangda sida matempur. Punika kacihnayang saking pidarta Bung Tomo tanggal 10 November 1945. Sinah sampun krama bala prajurit Surabaya satya jaga mabelapati nyujur kemerdekaan Indonésia. Wusan punika nenten prasida katambakin malih payudan mamargi ngantos ngawe akeh bala Surabaya padem miwah punika makacihna paperangan sané kaageng sawusan proklamasi kemerdekaan Indonésia 17 Agustus 1945.

## Geografi
### Iklim

## Pamréntahan
### Walikota

### Déwan Perwakilan

### Kecamatan

## Kesehatan
### Rumah sakit

## Pustaka

### Cutetan


### Pranala jaba
*  Situs Resmi Pemerintah Kota Surabaya
*  Situs Resmi BPS Kota Surabaya
Suriname

**Suriname** utawi wastan resmi **Républik Suriname** (basa Belanda: *Republiek Suriname*) inggih punika wastan nagara Amérika Selatan (Amérika Kelod), ring pantaranyané Brazil, Guyana, Guyana Prancis miwah Laut Karibia. Ibukotanyané Suriname punika Paramaribo. Akéh kramannyané 558.368 diri (2016) miwah jimbarnyané 163.821&nbsp;km2.

## Pustaka
Surya

**Surya** (simbol: ; Indonésia: *Matahari*, Inggris: *Sun*) ento bintang ané matongos di tengah tata surya, 1.496×108 km uli Gumi. Gobanné bunter tur bentangné 1.392.684&nbsp;km, kuang-lebih ping 109 bentang Guminé. Massané kuang-lebih 2×1030 kilogram, 330.000 ping massa Guminé. Surya malakar aji campuhan ané maadan "plasma" ané malakar aji hidrogén (73%), hélium (25%), ajak oksigén, karbon, néon muah besi abedik.

## Pustaka
Susu

**Susu** inggih punika toya sané mawarna putih sané mawit saking *kelenjar susu mamalia,* sakadi manusa miwah buron sampi. Susu dados ajengan sané paling utama ring anaké cerik. Susu sané mawit saking buron dados kaanggén *mentéga*, kéju, tur *yogurt* sané dados kaajeng tekén manusa. Susu punika wénten sané marupa yéh, wénten taler sané marupa bubuk sané kaseduh. Sampi mawiguna antuk raga krana madaging *vitamin* miwah *kalsium.*

## Pustaka
Susut, Bangli

**Susut** (aksara Bali: ᬲᬸᬲᬸᬢ᭄) inggih punika kecamatan ring Kabupatén Bangli, Propinsi Bali, Indonésia. Kecamatan Susut jimbarnyané 56,26 km2.

## Geograpi
### Wates wewidangan
Kecamatan Susut madué wates wewidangan inggih punika:

## Krama
Akeh kramanyané ring kecamatan Susut anggén Sensus BPS 2010 kirang langkung 43.202 diri sané kakepah dados 22.320 lanang miwah 22.090 isteri tur sex ratio 101. Akeh kepala kulawargané 27.899 KK sané madué rata-rata 3 diri/KK.

## Pamréntahan
### Wawengkon Administrasi
Kecamatan Susut kakepah dados 9 désa, inggih punika:
* Abuan
* Apuan
* Demulih
* Pengiangan
* Penglumbaran
* Selat
* Sulahan
* Susut
* Tiga

## Pendidikan
### Pendidikan tinggi

### Sekolah Menengah Atas

### Sekolah Menengah Pertama

### Sekolah Dasar

## Pustaka

### Pranala jaba
*  Situs Resmi Propinsi Bali 
*  Badan Pusat Statistik Propinsi Bali
*  Situs Resmi Kabupatén Bangli
*  BPS Kabupatén Bangli
*cutetan: URL dados kauahin/ilang. Yening URL nenten aktip, ngiring kaapus saking lis.*
Sumping

**Sumping** inggih punika sanganan ring Bali sané makaput aji don biu. Jaja puniki malakar aji tepung beras sané kacampuh sareng gula pasir miwah nyuh makihkih raris kaadungan dados siki. Daging sumping wénten kacang abang, biu, miwah tabu. Pamuputné kakuskus ngantos lebeng. Yéning matumbasan ring pekén, harganyané kirang-langkung siu tali rupiah duk 2019.

## Pustaka
Sunaryo Basuki KS

**Sunaryo Basuki KS** utawi **Sunaryo Basuk Keosnosoebroto** inggih punika silih tunggil sastrawan sané wénten ring Bali. Ida embas ring Kepanjeng, Malang, Oktober 1941. Madué rabi sané mawastan I Gusti Ayu Madé Darmika, sareng putra sané mawastan Agus Herwanto Pribadi (sampun séda), Andi Herwindo Permadi, Adhi Helianto Pirngadi. Ida punika *Pensiunan Guru Besar* ring Jurusan Pendidikan Basa Inggris Universitas Pendidikan Ganesha (sané dumunan mawasta IKIP Negeri Singaraja), ida sampun ngaryanin makudang-kudang satua cutet miwah puisi sané nganggén basa inggris tur basa indonésia.

## Pustaka
Swiss

**Swiss** inggih punika silih tunggil negari ring benoa Éropa. Negari puniki jimbarnyané 41,285&nbsp;km² miwah akéh kramanyané kirang-langkung 8,738,791 diri ().

## Pustaka
Swédia

**Swédia** inggih punika silih tunggil negari ring benoa Éropa. Negari puniki jimbarnyané 644,329&nbsp;km² miwah akéh kramanyané kirang langkung 10,215,250 diri.

## Pustaka
Sydney Opera House

**Sydney Opera House** inggih punika wangunan opera sané rumasuk ring Situs Tetamian Jagat saking warsa 2007. Wangunan puniki ajengnyané mawentuk sakadi kerang sané wénten ring pasihé tur kadadosang pinaka cihna Kota Sydney. Wangunan puniki taler kabaosang antuk karya sané ageng arsitéktur ring abad ka-20.



## Pustaka
Szeged

**Szeged** inggih punika kota ring Hungaria. Szeged jimbarnyané 280,84 km². Akéh kramanyané kirang langkung 163.763.
Szombathely

**Szombathely** inggih punika kota ring Hungaria. Szombathely jimbarnyané 97,52 km². Akéh kramanyané kirang langkung 147.920.
Séla

**Séla** inggih punika silih tunggil soroh umbi-umbian. Séla mentik ring betén tanahé. Wénten makéh soroh séla minakadi séla tabu, séla malem, séla madu, séla mitir, miwah sané lianan. Séla dados kaanggén sanganan, minakadi séla lablab, jaja, nasi séla, jukut, miwah sané lianan. Séla dados kaanggén sanganan pokok, tiosan tekén nasi. Makéh krama Bali sané maabian séla, lakar kaadol miwah kaajeng.

## Pustaka
Séé

**Séé** (*Andropogon citratus* DC) inggih punika wangsa tetanduran sané kaanggén ajeng-ajengan miwah kebasa bé guling. Ring Bali, séé punika maurip ring tegalan. Ceciren séé punika : bantangnyané nénten makayu, mawarna putih menyi, ronné punika tunggal, madué pertulangan sejajar. Sekarnyané majemuk, benang sari kalih. Woh ring séé punika marupa padi, bulet lantang, mawarna putih kekuningan. Bijinnyané inggih punika bulet lantang, mewarna coklat. Akahnyané serabut mawarna kuning. Kawigunannyané dados ubad demam, kemuh, penulak nyeb miwah sané lianan. Séé niki kapanggih ring Lontar Usada Taru Pramana  

## Bacakan Pustaka
Tabia

**Tabia** inggih punika silih tunggil entik-entikan sané kaanggén ajeng-ajengan. Tabia rasannyané lalah. Tabia kaanggén nambahang rasa ring ajengan. Tabia punika prasida kaanggén sambal, basa rujak utawi basa sané lianan. Krama Bali akéh sané demen tekén lalah, nika mawinan akéh ajengan Bali sané malakar aji tabia. Tabia mawarna barak miwah gadang tur akéh madué biji. Wénten soroh-soroh tabia, minakadi tabia rawit, tabia bun, tabia gadang, miwah sané tiosan. Wentén taler tabia sané ageng sané mawasta tabia lombok, marupa ageng trus lantang, mawarna barak yéning sampun jagi kapanén, mawarna barak yéning kantun nguda. Tabia ketahnyané kaadol ring pasar.
## Suratan
Waluh

**Waluh** utawi **Tabu** inggih punika silih tunggil sarwa woh-wohan. Woh puniki taler kabaos waluh. Warnan dagingnyané kuning tur madué kulit sané katos mawarna gadang utawi putih. Punyan tabu katahnyané kacunduk ring abian. Lianan tekén buah, pucuk don tabuné prasida kaangén lakar jukut. Buah tabu sané nguda taler dados kaangén jukut,  sané sampun wayah katahnyané kalablab utawi kaangén makarya sumping. Sumping tabu utawi sumping waluh malakar tabu sané sampun makihkih kaadungan sareng tepung miwah gula pasir, pamuputné kakaput aji don biu tur makuskus ngantos lebeng.

## Pustaka
Tabuan

**Tabuan** inggih punika silih tunggil soroh beburon sané madué kampid. Tabuan madué kampid sané anggona makeber. Tabuan demen ngisep sarin bunga. Tabuan madué awak sané bunter. Tabuan mawarna selem tur misi kuning ring tendasnyané. Buron puniki prasida ngencer anak sané ngusak-asik genahnyané. Yéning kagencer mresidayang ngaé kulit anaké punika beseh.
## Spésiés
Famili Vespidae (tabuhan):

* *[[Vespa affinis]]*
* *[[Vespa analis]]*
* *[[Vespa auraria]]*
* *[[Vespa basalis]]*
* *[[Vespa bellicosa]]*
* *[[Vespa bicincta]]*
* *[[Vespa bicolor]]*
* *[[Vespa binghami]]*
* *[[Vespa crabro]]* (tabuan Éropa)
* *[[Vespa ducalis]]*
* *[[Vespa dybowskii]]*
* *[[Vespa fervida]]*
* *[[Vespa fumida]]*
* *[[Vespa luctuosa]]*
* *[[Vespa mandarinia]]* (tabuan raksasa Asia utawi tabuan raksasa Jepang)
* *[[Vespa mocsaryana]]*
* *[[Vespa multimaculata]]*
* *[[Vespa orientalis]]* (tabuan Oriental)
* *[[Vespa philippinensis]]*
* *[[Vespa simillima]]*
* *[[Vespa soror]]*
* *[[Vespa tropica]]* (tabuan tropis)
* *[[Vespa velutina]]*
* *[[Vespa vivax]]*

## Pustaka

### Pranala jaba

* How to get rid of ground bees
Tabuik

**Tabuik** inggih punika tradisi antuk nyambra Asyura, pademnyané Imam Husain, cucu saking Sayyidina Muhammad saw. Tradisi puniki kalaksanayang olih krama Minangkabau ring wawengkon pasih Sumatra Barat, khususnyané ring Kota Pariaman. Féstival puniki ngenampilang pertempuran Karbala, miwah mainang drum tassa miwah dhol. Tabuik punika istilah antuk usungan layon sané kabakta ring prosési punika. Ring Bengkulu, tradisi puniki kawastanin Tabot. Tabuik katuunang ring Pantai Pariaman, Sumatra Barat, Indonésia. Upakara nuunang tabuik ka pasih, kalaksanayang nyabran awarsa ring Pariaman, ring 10 Muharram tur mawit saking 1831. Upakara puniki kauningayang olih Pasukan Tamil Muslim Syi'ah saking India.

## Prosési
Prosési tabuik puniki kakawitin antuk ngrereh tanah ring tukadé ri tatkala tanggal 1 Muharram. Tanah punika kagenahang ring tengahing periuk tanah tur kawungkus nagnggén kain putih, salanturnyané kasimpen ring lalaga sané wénten ring natah umah tabuik. Lalaga inggih punika genah sané mawentuk 3x3 métér tur kapagehin antuk parupk utawi tiing cenik. Tanah sané kawungkus olih kain putih, kaanggén antuk simbul maqam syarif Husain. Genah puniki kaatapin olih kain putih sané mawentuk kubah. Tanah puniki kagenahang ngantos kaasukang ring tabuik ri tatkala tanggal Muharram. Ring tanggal 5 Muharram kalaksanayang prosés ngenteb punyan biu antuk sapisan nebas ring wenginé. Niki pinaka cihna kewanénan silih tunggil putra Imam Husain antuk ngewales kapademam ajinyané. Prosési kalanturang ring tanggal 7 miwah 8 muharram sané kabaos Maatam miwah Maarak sorban. Maatam punika cihna jari-jari Husain sané mabrarakan krana katebas, tur Maarak Sorban pinaka cihna kaaraknyané sorban antuk nyobyahang kewanénan Husain ngalawan musug. Ring tanggal 10 Muharram semengnyané, kalaksanayang prosési Tabuik menék pangkat, inggih punika pemasangan kapahan ajeng tabuik. Salanturnyané kaarak ngantos kakutang ring pasih.

## Féstival Tabuik
Féstival Tabuik inggih punika tata cara krama antuk nyanggra tradisi Tabuik nyabran awarsa, Upakara puniki sampun kaakuin olih pamerintah dados kapahan saking kauripan mabangsa, nika mawinan féstival tabuik kadadosang kapahan saking bangsa Indonésia. Féstival tabuik sampun kalaksanayang mawit saking puluhan warsa, tur wénten sané maosang féstival puniki sampun kalaksanayang saking abad ka-19 Maséhi. Féstival tabuik kalaksanayang antuk pinaka cihna bakti ring pademnyané cucu Nabi Muhammad SAW, sané mawasta Husssein bin Ali. Tabuik mawit saking basa Arab 'tabut' sané mateges peti kayu. Wasta punika mawit saking legénda sasampun kapademan cucu nabi, Wénten jaran sané madué kampid tur masirah manusa. Makhluk kasebut Buraq, ring legénda punika wénten petih kayu sané kabakta olih jaran masirah manusa sané kadagingin kapahan layon Hussein. Manut saking legénda punika, ring féstival tabuik wénten makhluk sané rupannyané pateh sareng buraq sané ngusung peti kayu 'tabut' ring tundunnyané. Ritual puniki wénten saking warsa 1826-1828.

## Pustaka
Tahiti

**Tahiti** (duk riin kasengguh pinaka **Otaheite**) inggih punika nusa pinih ageng ring Polinésia Prancis. Nusané punika magenah ring Kapuloan Society ring Samudra Pasifik ring sisi kidul. Nusa Tahiti punika wénten kalih pahan, pahannyané sané pinih ageng inggih punika pahanan kalér-kulonmawasta Tahiti Nui, tur pahannyané sané pinih alit inggih punika pahanan kidul-wetan mawasta Tahiti Iti. Nusané punika wénten giri sané akéh miwah giriné sané pinih tegeh inggih punika Gunung Orohena (2.241m). Jimbarnyané Nusa Tahiti 1.045&nbsp;km2 miwah akéh kramannyané 189.517 diri (2017). Ibukotan Polinésia Prancis, Papéété, wénten ring nusané punika.

## Pustaka
Taj Mahal

**Taj Mahal** inggih punika wangunan sané magenah ring Agra, India satmaka silih tunggil tetamian budaya UNESCO. Sané nitahang ngaryanin wangunan punika wantah Kaisar Mughal Shah Jahan tur jagi kasukserahang pinaka cihna tresna majeng rabinnyané sané mawasta Arjumand Banu Begum utawi sané kasub kabaos Mumtaz Mahal.

## Pustaka

## Pranala jaba

*  Chronology of events associated with the Taj Mahal based on 17th Century Sources 
*  Taj Mahal survives foibles of humanity  - Article by B. Gautam, The Japan Times
*  Taj Mahal Panoramic pictures 
*  Explore the Taj Mahal  - Free online Virtual Tour in Flash. Uses 360° panoramas, movies, narration & music. Now includes text for the hearing-impaired and downloadable MS Word files (with pictures) for schools.
*  History of Taj Mahal
*  Taj Mahal on Google Maps
*  Moonlight Garden and the Black Taj Myth
* The Taj Mahal
* 110 points gathered from historian P. N. Oak's Book depicting why Taj Mahal is a Shiva temple '''Tejomahalay''' 
* Was the Taj Mahal a Vedic Temple? - With photographic illustration of the theory
* An Architect's look  at Taj Mahal - The illumined Tomb
* Summary of "Taj Mahal and the Great British Conspiracy"
Taluh

**Taluh** inggih punika sarwa ajengan sané mawit saking buron minakadi siap, bébék, miwah kedis. Taluhe punika buron sané durung lekad. Ketahnyanné krama Baliné ngaryanin ajengan sané mawit saking taluh sakadi taluh madadar, taluh maengseb, miwah kacampur ring nasi sané magoreng. Taluhe puniki akeh kagunannyané krana madaging vitamin miwah kalsium nika mawinan anake sané ngajeng taluh dados seger bayunne.

## Pustaka

## Cingak masih
* Telur goreng
Taman Nasional Grand Canyon

**Taman Nasional Grand Canyon** inggih punika silih tunggil Taman Nasional sané magenah ring Arizona, Amérika Serikat. Taman punika dados taman kapertama sané kawangun ring Amérika Serikat. Taman Nasional punika karesmiang ring tanggal 26 Fébruari warsa 1919, olih Présidén Amérika Serikat sané ka-26 mawasta Theodore Roosevelt. Présidén punika sané mapikayun mangda Grand Canyon prasida kadadosang padruwén bangsa tur katetapang dados Taman Nasional. Ring Taman Nasional Grand Canyon punika wénten jurang tebing sané lantangnyané kirang langkung 446&nbsp;km, tur jimbarnyané mawit saking 6&nbsp;km ngantos 29&nbsp;km, sané dalemnyané langkung saking 1.600 méter. Jadma sané pinih pertama nyingakin wangunan punika mawasta Garcia Lopez de Cardenas saking Spanyol ring warsa 1540. Wewidangan punika kadadosang genah meneng olih Penduduk Asli saking Amérika, inggih punika Suku Indian. Ring warsa 1979, Taman Nasional Grand Canyon kadadosang Situs Tetamian Gumi UNESCO.

## Pustaka
Taman Nasional Gunung Halimun Salak

**Taman Nasional Halimun Salak** (aksara Bali: ᬢᬫᬦ᭄ᬦᬲᬶᬬᭀᬦᬮ᭄ᬕᬸᬦᬸᬂ​ᬳᬮᬶᬫᬸᬦ᭄ᬲᬮᬓ᭄) inggih punika Taman Nasional sané magenah ring Jawa pahan kauh. Genah punika madué kirang langkung 113.357 héktare tur ngranjing ring soroh hutan lindung. Wénten sawatara 700 soroh tetamian sekar sané mentik irika tur wénten beburon sané kalindungin iriki, sakadi sikep, macan tutul, miwah sané lianan. Genah Gunung Halimun punika kadadosang hutan lindung saking warsa 1924, tur ring warsa 1935 hutan puniki dados Cagar Alam Gunung Halimun. Sasampunné punika genah puniki kauwah dados Taman Nasional Gunung Halimun, manut saking Surat Keputusan Menteri Kehutanan No. 282/Kpts-II/1992 tanggal 28 Fébruari 1992.

## Pustaka
Taman Nasional Kerinci Seblat

**Taman Nasional Kerinci Seblat** (aksara Bali: ᬢᬫᬦ᭄ᬦᬲᬶᬬᭀᬦᬮ᭄ᬓᭂᬭᬶᬜ᭄ᬘᬶᬲᭂᬩ᭄ᬮᬢ᭄) inggih punika taman nasional sané pinih ageng ring Sumatra tur jimbarnyané sawatara 13.750 kilométer persegi sané wénten ring petang propinsi, inggih punika Sumatra Barat, Jambi, Bengkulu, miwah Sumatra Selatan. Taman Nasional puniki wénten Pegunungan Bukit Barisan, Gunung Kerinci, mata air kebus, tukad, goa, grobogan, miwah danu kaldéra sané pinih tegeh ring Asia Kelod Kangin, Gunung Tujuh. Taman puniki taler madué entik-entikan, punyan-punyanan, miwah beburon. Wénten sawatara 4.000 soroh tetamian sané mentik irika, sakadi Rafflesia arnoldii, inggih punika puspa sané pinih ageng tur tegeh ring jagaté. Taman Nasional Kerinci Seblat kadadosang Situs Tetamian Gumi UNESCO.

## Pustaka
Taman Nasional Kilimanjaro

**Taman Nasional Kilimanjaro** inggih punika taman nasional sané magenah ring Tanzania. Taman nasional Kilimanjaro punika kawentuk krana gunung manten sané ngelilingin, minakadi Kibo, Mawenzi, miwah Sira. Ring genahé punika wénten makudang-kudang beburon miwah entik-entikan. Genah punika taler kaanggén genah malancaran antuk para wisatawanné.

## Pustaka
Taman Nasional Rapa Nui

**Taman Nasional Rapa Nui **inggih punika Taman Nasional sané magenah ring negara Chili. Ring taman punika wénten makudang-kudang togog; togog-togogé punika kawastanin Togog Moai sané tegehnyané sawatara 2 méter ngantos 20 méter. Taman punika kadadosang silih tunggil Warisan Budaya ring jagaté. Taman Nasional Rapa Nui punika kadaftarang saking warsa 1995.

## Pustaka
Taman Nasional Redwood

**Taman Nasional Redwood** utawi **Taman Nasional miwah Negara Wagian Redwood** (**RNSP**) inggih punika kompléks saking asiki taman nasional miwah tiga taman negara wagian, sané kakelola sareng-sareng, magenah ring Amérika Serikat ring selantang pasisi kalér California. Taman nasional puniki madaging punyan kayu pinih tegeh miwah pinih ageng ring sajebag jagaté. Redwood utawi **Sequoia sempervirens** madué tegeh sawatara 115,5 méter saking tanahé miwah agengnyané sawatara 7.9 méter. Punyan punika taler kawastanin Hyperion. Ring taman punika wénten taler makudang-kudang beburon miwah tetanduran sané kalestariang mangda nénten punah utawi ical.

## Pustaka

## Catetan

## Pustaka

* Retrieved in 2006.
* Retrieved in 2006.
*

## Pranala jaba

*  of the Redwood National Park, National Park Service (NPS)
* Official website '''Jedediah Smith Redwoods State Park'''
* Official website '''Humboldt Redwoods State Park'''
* Official website '''Prairie Creek Redwoods State Park'''
* Humboldt Redwoods Project - Museum and Gallery Practices Certificate Program, Humboldt State University *via*: Omeka
* Willard E. Pratt. Chronology: Establishment of the Redwood National Park - Forest History Society
* Inventory of the ''Redwood National Park Collection'', 1926-1980 - Forest History Society
Taman Nasional Sembilang

**Taman Nasional Sembilang** (aksara Bali: ᬢᬫᬦ᭄ᬦᬲ᭄ᬬᭀᬦᬮ᭄ᬲᭂᬫ᭄ᬩᬶᬮᬂ) inggih punika taman nasional sané magenah ring Kabupatén Banyuasin, propinsi Sumatra Selatan. Taman puniki jimbarnyané sawatara 2.051&nbsp;km². Ring tamanné puniki wénten makudang-kudang buron, sakadi harimau Sumatra, gajah Asia, tapir Asia, siamang, kucing emas, rusa Sambar, buaya muara, ikan Sembilang, miwah makudang-kudang soroh kedis. Taman Nasional Sembilang kakapah dados hutan rawa gambut, hutan rawa yeh tawar, miwah hutan riparian ring propinsi Sumatra Selatan.

## Pustaka
Taman Nasional Serra da Capivara

**Taman Nasional Serra da Capivara** (Portugis: *Parque Nacional Serra da Capivara*, , lokal )  inggih punika silih tunggil taman nasional sané magenah ring negara Brasil. Wawengkon genah punika madaging indik lukisan utawi gambaran prasejarah.

## Pustaka
Taman Nasional Yellowstone

**Taman Nasional Yellowstone** inggih punika taman nasional ring negara Amérika Serikat sané magenah ring pradésa Wyoming, Montana, miwah Idaho. Yellowstoné National Park kadadosang taman nasional sané pinih tua ring sajebag jagaté. Taman punika kawangun ring tanggal 1 Maret warsa 1872 ri tatkala Présidén Amérika Serikat, Ulysses S. Grant ngenandatanganin hukum antuk ngeresmiang tamanné punika.

Taman Nasional Yellowstoné kasub mawinan geyser miwah sumber toya panesnyané. Geyser sané pinih kasub ring jagaté sané magenah irika, inggih punika Old Faithful Geyser.

Irika wénten makudang soroh buron, minakadi grizzly, serigala, bison, miwah kijang. Akéh wisatawan sané malancaran irika jagi nyingakin soroh beburonnyané tur nyingakin kalanguan wewidangan genahé punika.

Ring warsa 1979 Taman Nasional Yellowstoné kadadosang silih tunggil Situs Tetamian Gumi UNESCO.

## Pustaka
Taman Safari Indonesia

**Taman Safari Indonésia** inggih punika genah wisata kulawarga sané kaanggén genah majeng ring para buron ring alas sané linggah. Taman Safari Indonésia magenah ring Désa Cibeureum Kecamatan Cisarua, Kabupatén Bogor, Jawa Barat utawi sané ketahnyané kawastanin wawengkon Puncak. Taman punika kaanggén antuk *penyangga* Taman Nasional Gunung Gedé Pangrango sané tegehnyané 900-1800 méter ring baduur pasihé. Taler madué suhu kirang langkung 16 ngantos 24 derajat Célsius. Irika para wisatawanné dados ngicénin para buronné amah-amahan. Para wisatawanné prasida menékin montor pararagan utawi bis sané sampun kasayagayang mangda prasida ngunigayang wawengkon Tamané punika.

## Pustaka
Taman Ujung

**Taman Ujung** inggih punika taman sané magenah ring banjar Ujung, désa Tumbu, kecamatan Karangasem, Karangasem, Bali. Taman niki magenah sawatara 5 kilométer saking Amlapura. Ring pamerintahan Hindia Belanda, tamanné puniki kasub kabaos *Waterpaleis* utawi istana yéh.

Taman Ujung Karangasem kawangun olih I Gusti Bagus Jelantik, sané magelar Anak Agung Anglurah Ketut Karangasem. Dumun genahé puniki jimbarnyané 400 hektare, nanging mangkin jimbarnyané wantah 10 hektare manten.  Akéh tanah ring irika kapah ring krama irika. Taman puniki paduen kulawarga Puri Karangasem, sakéwanten wisatawan dados ngranjing ring genahé puniki. Taman Ujung kawangun ring warsa 1909 sané kausul olih Anak Agung Anglurah. Arsiteknyané saking Belanda, mawasta Van Den Hentz miwah anak saking Cina, sané mawasta Loto Ang. Genah niki taler kawangun olih aristék Bali utawi undagi. Taman puniki dados pengembangan saking kolah Dirah sané kawangun duk warsa 1901. Genah puniki wusan kawangun ring warsa 1921. Ring warsa 1937, taman puniki kadadosang prasasti marmer sané katulisin antuk naskah sané maaksara Latin miwah aksara Bali taler nganggén kalih basa, inggih punika basa Melayu miwah basa Bali.

## Galéri

Berkas:Taman Ujung.jpg|Taman Ujung
Berkas:Taman Sukasada Ujung 32.JPG|Taman Ujung Karangasem
Berkas:Bale Kapal, Ujung Water Palace.jpg|Balé Kapal, silih tunggil balé ring Taman Ujung
Berkas:COLLECTIE TROPENMUSEUM Het waterpaleis bij Oedjoeng TMnr 60045218.jpg|Taman Ujung Karangasem warsa 1935


## Pustaka
Taman Werdhi Budaya Art Centre

**Taman Werdhi Budaya Art Centre** ento komplék bangunan budaya sané matongos di Dénpasar. Linggahné 5 are. Di TWBAC ada muséum karya seni, ruangan anggon konsér muah balih-balihan ané lénan. TWBAC kawangun tekén Gubernur Bali kapertama, Ida Bagus Mantra. Nyabran atiban Pésta Kesenian Bali kalaksanayang di TWBAC.

## Lelintihan
Nganutin pangaptian saking Gubernur Bali Ida Bagus Mantra indik upaya palestarian seni lan budaya Baliné, kawangun satunggil acara ring sinunggil genah sané ageng, mangda para seniman saking sajebag Bali sareng para pamiarsa tur wisatawan macunduk ring satunggil kalangan, santukan acara punika ageng lan kamargiang ring galah sané lantang, lantas kasengguh féstival.

Ring warsa 1969, mangda polah palih féstival punika trepti karancang awig-awig lan genah acara, kaadegang Palestarian Budaya Bali Gubernur Bali ngicain sesana indik pawangunan genah acara majeng Ida Bagus Tugur, kaicain taler wawidangan tanah sané majimbar 9 héktar miwah Gubernur mapunia 5 héktar tanah, wawidangan tanah punika kakepah olih satunggil tukad sané maloloan ring Tukad Badung, wawidangan punika magenah ring Jalan Nusa Indah. Manutin budaya Bali wawidangan punika nganggén konsép Tri Mandala. Ring warsa 1978 karesmiang maparinama Taman Werdhi Budaya Art Center.

## Pustaka
Tampaksiring, Gianyar

**Tampaksiring** (aksara Bali: ᬢᬫ᭄ᬧᬓ᭄ᬲᬶᬭᬶᬂ) inggih punika silih tunggil kecamatan ring kabupatén Gianyar, Provinsi Bali, Indonésia. Wawengkon kecamatan puniki linggahnyané 42,63&nbsp;km².

## Géograpi
### Wates wewidangan
Wates wewidangan kecamatan Tampaksiring, inggih punika:

## Pamréntahan
### Wawengkon administratip
Kecamatan Tampaksiring madué 8 Désa, inggih punika:
# Désa Manukaya
# Désa Péjéng
# Désa Péjéng Kaja
# Désa Péjéng Kangin
# Désa Péjéng Kawan
# Désa Péjéng Kelod
# Désa Sanding
# Désa Tampaksiring

## Genah wisata
* Pura Mangening

## Pustaka

### Pustaka liyane
*  Situs Resmi Propinsi Bali 
*  Badan Pusat Statistik Propinsi Bali
*  Situs Resmi Kabupatén Gianyar 
*  Badan Pusat Statistik Kabupatén Gianyar
*cutetan: URL dados kauahin/ilang. Yening URL nenten aktip, ngiring kaapus saking lis.*
Tan Lioe Ie

**Tan Lioe Ie** () inggih punika silih tunggil pangawi sané wénten ring Bali. Ida seneng nyengguh raganné manados pangawi Indonésia ring Bali. Ida pangawi kapertama Indonésia sané ngelaksanayang *eksplorasi* indik ritual miwah mitologi Tionghoa ring puisi Basa Indonésia. Yadiastun madué etnik kentel, puisi-puisinyané satata madué taksu olih kramané sami. Kriya idané naenin munggah ring sakancan média massa minakadi ring Bali Post, Horison, Berita Buana, Suara Merdéka, Kompas, Média Indonésia, Jurnal Kebudayaan Kalam miwah Jurnal Kebudayaan CAK.

Kriyané taler wénten ring makudang-kudang buku antologi puisi minakadi Coast Lines, Bali The Morning, Antologi Menagierie 4, Perjalanan, Utan Kayu Tafsir ring Permainan, Mimba Penyair Abad 21, Bonsai,s Morning, Living Together Utan Kayu International Literary Biennale, miwah sané tiosan.

## Pustaka

### Pranala jaba
*  Penyair Nusantara: Tan Lioe Ie 
*  Puisi yang Memabukkan
*  Penyair Bali: Tan Lioe Ie
*  Mitologi Tionghoa dalam Sajak Tan Lioe Ie 
*  Tan Lioe Ie
*  Sajak-Sajak di Kompas 
*  Tan Lioe Ie, Apa Salahnya Nama
*  Dicari Guru Sastra Kreatif 
*  Riuh Rendah Mempersoalkan Lirik
Tanah Lot

**Tanah Lot** inggih punika genah sané kadadosang objék wisata sané kasub ring Bali. Tanah Lot magenah ring Beraban, Kecamatan Kediri, Tabanan, sawatara 13 kilométer saking kota Tabanan. Ring Tanah Lot punika wénten kalih pura sané magenah ring duur batu sané ageng. Pura sané kaping siki magenah ring duur batuné, tur pura sané kaping kalih magenah ring pasisi tebing sakadi Pura Uluwatu. Pura Tanah Lot puniki marupa pahpahan saking Pura Dang Kahyangan. Pura puniki inggih punika pura pasih sané kadadosang genah sembahyang antuk memuja déwa-déwa sané nyaga pasihé. Tanah Lota kasub dados genah sané becik antuk nyingakin *matahari terbenam*. 
Wénten *sejarah* sané maosang indik Pura Tanah Lot, kacritayang ring aab 15 Bhagawan Dang Hyang Nirartha taler kabaos Dang Hyang Dwijéndra nyebarang agama Hindu saking Pulo Jawa ka Pulo Bali. Raja sané mamerintah ring galahé punika mawasta Dalem Waturenggong, ida seneng krana Dang Hyang Nirartha rauh ka pulo Bali miwah nyebarang agama Hinduné. Nika mawinan Dang Hyang Nirartha mrasidayang nyebarang Agama Hinduné kantos ka désa-désa sané doh. Saking sejarah Tanah Lota kacritayang Dang Hyang Nirartha nyingakin wénten sinar suci ring kelod pasih Baliné, selanturnyané Ida ngalihin genah sinaré punika, lantas Ida neked ring pasih di désa Beraban, Tabanan. Ring galahé punika Ida ngalaksanayang tapa bratha, Ida ngisidang batu genah Idané matapa ka tengah pasihé. Batu karang punika kawastanin Tanah Lot, sané maarti batu karang sané magenah ring tengah pasihé.

## Pustaka
Tanam Sasi

**Tanam Sasi** inggih punika silih tunggil upakara kematian sané kalaksanayang olih Suku Marin, Kabupatén Mérauké. Ring upakara punika wénten sané mawasta sasi. Sasi punika silih tunggil soroh kayu sané katanem ri tatkala wénten anak sané padem ring 40 rahina. Selanturnyané sasi punika jagi kaangkat ri tatkala 1000 rahina.

## Pustaka
Tanjung Gadang

**Tanjung Gadang** wiadin **Tanjung Verde** (basa Portugis: *Cabo Verde*, basa Kréol Tanjung Gadang: *Kabu Verdi*), wiadin aji resmi **Républik Tanjung Gadang** ento gumi mardika kapuloan 10 pulo ané matongos di sisi kauh benoa Afrika, di tengah Samudra Atlantik. Ibukotané Tanjung Gadang ento Praia. Liu kramanné 539.560 diri tur linggahné 4.033&nbsp;km2.

## Pustaka
Tanzania

**Tanzania **inggih punika silih tunggil negari ring benoa Afrika. Negari puniki jimbarnyané 947,303&nbsp;km² miwah akeh kramanyané kirang langkung 67,462,121 diri. Wénten tiga pulo ageng ring Tanzania, inggih punika Zanzibar, Pulo Pemba miwah Pulo Mafia.

## Pustaka
Tapé

**Tapé** inggih punika silih tunggil sanganan sané kaloktah ring Jagat Bali. Sanganan puniki malakar aji injin, ketan putih miwah ubi. Sané pinih rihin kakaryanin inggih punika nglablab injin, ketan putih utawi ubi kadagingin gula ngantos bélék. Wus punika, sasampun dingin kakaput aji don biu utawi slépan kasarengin antuk ragi. Genahang kirang langkung tiga ngantos limang rahina ring tongos sané tuh tur nénten dados kakenian sunaran surya. Tapé rasannyané manis pisan. Tape dados kaajeng sinarengan ajak jaja uli utawi kopi. Sanganan puniki taler kaangén ri tatkala krama Baliné makarya banten.

## Pustaka
Tari Cendrawasih

**Tari Cendrawasih** inggih punika tari sané kakaryanin olih I Gedé Manik. Tari punika kasolahang olih kalih diri pragina. Tari Cendrawasih pinih pertama kasolahang  puniki ring subdistrik Sawan Kabupatén Buléléng ring warsa 1920an. Lianan ring Tari Cendrawasih, tari sané medal ring genahé puniki sakadi tari Trunajaya, Wirangjaya miwah Palawakya.

Sesolahan Tari Cendrawasih rahinané mangkin mawit saking koreografi saking  N. L. N. Swasthi Wijaya Bandem, sané kaaransemen ring sasolahan kapertama ring warsa 1988.
Tari Cendrawasih polih inspirasi saking kedis cendrawasih sané ring Bali kabaosang manuk dewata. Silih tunggil paksi sané seneng ngigel miwah magending ri kala jagi masikian. Tari Cendrawasih inggih punika sesolahan sané polih inpsirasi saking kawéntenan kedis utawi paksi lianan ring Tari Belibis, Manukrawa, Merak Angelo miwah sané lianan.

## Sesolahan
Tari Cendrawasih kasolahang olih kalih diri pragina istri. Soang-soang pragina pinaka cihna kedis cendrawasih sané lanang miwah istri. Ngambil agem-ageman ri kala kakalih paksi punika masikian. Tari puniki madué agem-ageman sané lincah makéh ngambil agem-ageman paksi sakadi makeber, ngindang, ngenceg.

## Pustaka
Tari Baris

**Tari Baris** inggih punika silih tunggil tari perang sané kasolahang olih pragina lanang. Sasolahan punika nyihnayang indik pikayunan sang ksatriya sané jagi maperang ring payudhan. Sané nyihnayang kautamiannyané wantah pahlawan Bali cihna kapemimpinan sané becik utawi luwih. Kruna Baris ring basa Bali madué arti majéjér utawi mabaris utaminnyané mapaiketan sareng jéjéran parekan sané subakti ring sang raja utawi antuk sang sané ngamong pamerintahné.

## Pustaka
Tari Barong

** Tari Barong Bali** inggih punika silih tunggil sesolahan sané wénten ring Bali. Barong inggih punika sesolahan tradisional Bali sané kacihnayang antuk tapel miwah kwaca ring angga soang-soang pragina. Pragina sané nyolahang barong inggih punika prasida adiri kemanten taler sareng kalih. Ring Bali wénten makudang-kudang tari barong minakadi Barong Két, Barong Bangkal, Barong Landung, Barong Macan, Barong Gajah, Barong Asu, Barong Brutuk, Barong Lembu, Barong Kedingkling, Barong Kambing, dan Barong Gagombrangan.

## Lelintihan
Tari Barong ring Bali kabaos pinaka *metamorfosis* saking barong ponorogo utawi Reog. Kacritayang Sang Maharaja Airlangga sané ngungsi ring jagat Bali mangda sida selamet. Lianan ring barong pinaka sesolahan sané kabakta ka Bali, taler seni, aksara miwah indik agama taler kabakta.

Ring panglimbaknyané barong sané kabakta olih Airlangga kauwah wangun miwah caritannyané manut ring kawéntenan krama Bali sané nganggén sesolahan barong ring panglaca-laca agama.

Punika mawinan, metu makudang-kudang sesolahan barong ring Bali sané ngambil rupa céleng, gajah, kuluk, kedis sané pinaka cihna genah utawi kota ring Bali.

## Pustaka
Tari Lego-Lego

**Tari Lego Lego** inggih punika silih tunggil seni igel-igelan sané wénten ring Suku Alor. Tari tradisional puniki  kaigelang masal utawi makelompok olih kramané irika. Kelompok punika selanturnyané ngigel sinambi megandengan tangan tur ngawentuk lingkaran. Makasami penari punika ngelilingin batu masusun sané mawasta mesbah. Ritatkala ngigel, penari punika taler magending pantun nganggén basa adatnyané. Tarian puniki kalaksanayang apetengan tur kairingin olih gong miwah moko.

## Pustaka
Tari Oleg Tamulilingan

**Oleg** (utawi **Oleg Tamulilingan** taler **Oleg Tambulilingan**), silih tunggil sasolahan saking Bali, Indonésia sané kabaos pinaka sesolahan tamulilingan utawi ketah kabaos  "tarian lebah".  Tari puniki ngranjing tari sané unteng pikayunané indik tresna.

## Sesolahan
Tari Oleg Tamulilingan kasolahang olih kakalih pragina lanang istri. Sané lanang pinaka tamulilingan lanang, sané istri pinaka tamulilingan istri. Tari puniki nyihnayang kakalih tamulilingan sané sedeng makasih-kasihan. Puniki prasida kacingakin saking agem-agemannyané sané makéh nyihnayang agemágeman makasih-kasihan. Tamulilingan istri masolah ring pangawit tari, mungkah carita antuk agem-ageman sakadi ngagem, nyleyog, ngégol. Raris ring ungkur medal tamulilingan lanang  sané angob ring kajegégan tamulilingan istri. Makakalih makasih-kasihan saling uber miwah saling enyorin. Sasolahan puniki karipta duk warsa 1952 olih I Ketut Marya utawi I Mario.  

## Pustaka
Tari Panyembrama

**Tari Panyembrama** inggih punika sesolahan sané kakaryanin olih I Wayan Berata. Sesolahan puniki kasolahang olih petang diri anak istri utawi nem diri. Pinih pertama kasolahang ring warsa 1971. Ring Bali sesolahan puniki kaanggén sesolahan pemungkah ri kala wénten acara. Kruna panyembrama mawit saking kruna sembrama sané maartos pangawit. Para pragina sané nyolahang sesolahan puniki makta sekar magenah ring bokor alit madaging sekar sekadi mitir utawi pacah, bokor kaiyas maoncer.

## Pustaka
Tari Piring

**Tari piring** ring basa Minangkabau puinaka tari tradisional  Minangkabau sané nganggén piring pinaka piranti sesolahannyané. Para Pragina ngigelang piring nganutin agem-ageman sané gelis miwah piring tan dados lempas saking tangan. Agem-ageman sakadi puniki kaambil saking agem-ageman silat ring Minangkabau utawi Silek.

Ring kawéntenan tradisionalm tari puniki mawit saking Solok, Sumatra Barat miwah Secara tradisional, tari ini berasal dari Solok, ketahnyané pinaka simbol krama Minangkabau.

## Lelintihan
Pangawitnyané tari puniki pinaka tari ritual pinaka rasa suksma krama ring para dewa-dewa sané sampun ngamolihang asil manyi makéh. Upacara kalaksanayang antuk makta sesajen marupa ajeng-ajengan ring piring raris ngigel antuk agem-ageman sané becik.

Risampuné ngranjingnyané agama islam ring minangkabau, tradisi tari piring nénten malih kanggén ring ritual majeng ring dewa-dewa. sakéwanten tari punika kanggén pinaka sarana ngibur para kramané. 

## Agem-ageman
Agem-ageman tari piring ketahnyané ngenahang kakalih piring ring tangan. Pragina raris ngigelang piring gelis pisan, kaselingin olih suara piring miwah bungkung ring jeriji praginané. Ring ungkur tari, ketahnyané piring-piring kabakta olih panari raris kaentungang ring sor miwah praginané ngigel ring duur belahan piring punika.

Tarian puniki kairingin olih musiktalempong miwah saluang. Akéh praginanyané ketahnyané ganjil kirang langkung tiga kantos pitung diri. Para Pragina nganggén kwaca barak miwah kuning keemasan. 

## Pustaka
Tari Puspanjali

**Tari Puspanjali** inggih punika sasolahan saking Bali sané kakaryanin olih penata tari N.L.N. Swasthi Wijaya Badem miwah penabuh sané mawasta I Nyoman Windha ring warsa 1989. Tari Puspanjali punika kaanggén ring sasolahan pamungkah ri kala ngawitin acara. Puspanjali mawit saking kruna puspa miwah anjali, puspa sané madué arti sekar miwah anjali sané madué arti ngastiti *(menghormati)*. Puspanjali madué arti ngastiti sakadi sekar. Tari Puspanjali kasolahang olih limang diri utawi pitung diri anak istri.

## Pustaka
Tari Puspawresti

**Tari Puspawresti** inggih punika silih tunggil tari sané wénten ring wawidangan pulo Baliné. Tari Puspawresti kadadosang igel-igelan sané kaanggén sasolahan pamungkah ring acara. Tari Puspawresti kakaryanin olih penata tari sané mawasta I Wayan Dibia miwah penabuh I Nyoman Windha duk warsa 1981. Tari punika ngencepang sasolahan igelan Gabor, Rejang miwah Baris Gedé tur nginutin sasolahan tari Péndét. Tari Puspawresti mawit saking kruna Puspa miwah Wresti. Puspa sané madué arti sekar miwah wresti sané madué arti sabeh. Tari Puspawresti kasolahang olih  pragina lanang miwah istri. Pragina istri makta bokor sanè madaging sekar tur kagebag olih pragina lanang sané makta tombak. Tari punika nyihnayang truna-truni sanè ngastiti sapangrauh para tamiu sané rauh ka désannyané.

## Pustaka
Tari Rejang

**Tari Rejang** inggih punika sesolahan khas Bali sané wantah prasida kasolahang olih anak isteri. Agem-agemannyané nénten mewéh taler sadarana. Tari rejang ngranjing sesolahan sakral sané kasolahang sareng akéh paling kidik sareng nem utawi kutus diri. Ritatkala wénten upacara agama Hindu ring Bali, minakadi piodalan. Tari Rejang punika pacang kasolahang. 

Sasolahan tari rejang malianan sareng tari Bali sané lianan. Wantah nganggén wastra sadarana sakadi kwaca putih miwah kamen kuning. Agem-ageman tari sané ketah kapanggihin ring tari rejang inggih punika pragina sané majéjér ring palataran pura utawi ngiterin palinggihan saha ngamel senteng. 

## Pustaka
Tari Suanggi

**Tari Suanggi **inggih punika silih tunggil tarian sané  wénten ring Papua Barat. Tari puniki nyritayang indik anak istri sané padem krana dados korban angi-angi (jejadian). Gerakan ring tarian puniki matetujon antuk upakara agama miwah ritual. Suanggi punika kaanggén antuk simbol roh sané nénten becik (Kapes) krana nénten polih genah ring alamnyané. Roh puniki ketahnyané prasida ngranjing ka raga anak istri.

## Pustaka
Tari Taruna Jaya

**Tari Taruna Jaya** (aksara Bali: ᬢᬭᬶ​ᬢᬭᬸᬦ​ᬚᬬ) inggih punika igel-igelan sané mawit saking Kabupatén Buléléng, Bali. Ring Bali, sesolahan punika kabaos *Teruna Jaya utawi* *Taruna Jaya*. Igelan punika nyritayang indik yowana sané sampun truna kacihnayang antuk semita sané siteng, energik miwah nudut kayun anak isteri. Yadiastun nyritayang indik anak truna, Tari Truna Jaya ketah kaigelang olih anak isteri.

Tari  punika taler ngranjing tari tunggal miwah wantah igelan sané kasolahang olih pragina akéhnyané adiri kémanten. Ring Tari punika wénten semita miwah laras sané becik. Raris ring bulan kadasa ring warsa 2018 sané lintang, Tari Truna Jaya dados silih tunggil budaya ring Indonésia sané kadaftarang pinaka *Warisan Budaya Tak benda Indonésia* warsa 2018.

## Pustaka
Tari Tenun

**Tari Tenun** inggih punika silih tunggil tari sané wénten ring wewidangan pulo Baliné. Tari punika nyihnayang indik anak isteri sané sedek makarya kain tenun. Carita sané kaangkat ring tari punika indik anak-anak isteri  saking aab sané dumunan makarya tenun sadina-dina. Tari Tenun kakaryanin olih I Nyoman Ridet miwah I Wayan Likes duk warsa 1962. Tari punika kakaryanin matetujon antuk ngajegang budaya tenun sané wénten ring Bali tur ngajegang sarana sané kaanggén ri tatkala nenun. Tari Tenun kasolahang olih tigang diri utawi langkungan anak isteri. Sasolahan sané wénten ring igelan punika kakawitin olih anak isteri sané *memintal* benang ring alat tenun tur kapuputang antuk nenun. Panganggé sané kaanggén olih pragina Tari Tenun inggih punika :
* Ring sirah nganggén lelunakan
* Panganggé sané kaanggén inggih punika tapih, kamen, anteng sané kalilit ring wewidangan tangkah miwah sabuk prada
* Bunga semanggi sané kaanggén ring sirah pinaka penghias

## Pustaka
Tari Topéng Cirebon

**Tari topeng Cirebon** inggih punika silih tunggil tari sané wénten ring wewidangan kasultanan Cirebon. Tari Topeng Cirebon, sasolahan puniki nénten lian wantah sesolahan asli saking cirebon. Kabaos tari topeng riantukan praginanyané nganggén tapel ri kala ngigel. Rikala masolah, pragina tari topeng cirebon punika kabaos dalang, riantukan nyolahang makasami watek tapel-tapel punika.

## Pustaka